Duitser sterf wrede dood op gholfbaan‘n Duitser is dood op ‘n gholfbaan in Margate. (Foto: Netcare911). ŉ Duitse toeris is dood nadat hy aangeval is op ŉ gholfbaan in Margate, KwaZulu-Natal. Die bejaarde man is glo erg aangerand terwyl hy gholf gespeel het tydens ŉ besoek aan Suid-Afrika. Volgens paramedici van Netcare911 het hulle Saterdag omstreeks 14:30 ŉ oproep gekry oor die voorval. “Die pasiënt het ernstige beserings aan sy kop opgedoen nadat hy deur ŉ onbekende persoon aangerand is,” sê Shawn Herbst, woordvoerder van Netcare911. “Die man het op die grond gelê en glad nie gereageer op paramedici se behandeling nie.” Herbst sê die man is op die toneel dood verklaar. “Die polisie in Margate ondersoek die omstandighede wat gelei het tot sy dood.”